nibzard/narodne-novine-full-text-markdown huggingface dataset:
### NN 21/2024 (23.2.2024.), Odluka o zatvaranju Generalnog konzulata Republike Hrvatske u Republici Čileu, sa sjedištem u Punta Arenasu

PREDSJEDNIK REPUBLIKE HRVATSKE

334

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/22-05/18, urbroj: 50301-21/22-23-5 od 8. veljače 2023., donosim

ODLUKU

O ZATVARANJU GENERALNOG KONZULATA REPUBLIKE HRVATSKE U REPUBLICI ČILEU, SA SJEDIŠTEM U PUNTA ARENASU

Zatvara se Generalni konzulat Republike Hrvatske u Republici Čileu, sa sjedištem u Punta Arenasu, na čelu s počasnim konzulom i konzularnim ovlastima nad konzularnim područjem koje obuhvaća teritorij XII. (Dvanaeste) regije Republike Čilea.

Ova Odluka stupa na snagu danom donošenja.

Klasa: 020-02/23-01/01

Urbroj: 71-10-01/1-24-2

Zagreb, 15. veljače 2024.

Predsjednik
 Republike Hrvatske
 Zoran Milanović, v. r.
### NN 21/2024 (23.2.2024.), Odluka o opozivu počasnog konzula Republike Hrvatske u Republici Čileu, sa sjedištem u Punta Arenasu

PREDSJEDNIK REPUBLIKE HRVATSKE

335

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U REPUBLICI ČILEU, SA SJEDIŠTEM U PUNTA ARENASU

RUDI JOSIP MIJAČ KUSANOVIĆ opoziva se dužnosti počasnog konzula Republike Hrvatske u Republici Čileu, sa sjedištem u Punta Arenasu.

Ova Odluka stupa na snagu danom donošenja.

Klasa: 020-02/23-05/03
 Urbroj: 71-10-01/1-24-2
 Zagreb, 15. veljače 2024.

Predsjednik
 Republike Hrvatske
 Zoran Milanović, v. r.
### NN 21/2024 (23.2.2024.), Odluka o postavljanju počasnog konzula Republike Hrvatske u Republici Čileu, sa sjedištem u Punta Arenasu

PREDSJEDNIK REPUBLIKE HRVATSKE

337

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI ČILEU, SA SJEDIŠTEM U PUNTA ARENASU

ALFREDO EDUARDO FONSECA MIHOVILOVIC postavlja se za počasnog konzula Republike Hrvatske u Republici Čileu, sa sjedištem u Punta Arenasu i konzularnim ovlastima nad konzularnim područjem koje obuhvaća teritorij Regije Magallanes y de la Antártica Chilena.

Ova Odluka stupa na snagu danom donošenja.

Klasa: 020-02/24-05/02
 Urbroj: 71-10-01/1-24-2
 Zagreb, 16. veljače 2024.

Predsjednik
 Republike Hrvatske
 Zoran Milanović, v. r.
### NN 21/2024 (23.2.2024.), Odluka o donošenju Programa stambenog zbrinjavanja na području Sisačko-moslavačke županije gradnjom 36 višestambenih zgrada

VLADA REPUBLIKE HRVATSKE

339

Na temelju članka 13. stavka 3. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.), Vlada Republike Hrvatske je na sjednici održanoj 22. veljače 2024. donijela

ODLUKU

O DONOŠENJU PROGRAMA STAMBENOG ZBRINJAVANJA NA PODRUČJU
 SISAČKO-MOSLAVAČKE ŽUPANIJE GRADNJOM 36 VIŠESTAMBENIH ZGRADA

I.

Donosi se Program stambenog zbrinjavanja na području Sisačko-moslavačke županije gradnjom 36 višestambenih zgrada, u tekstu koji je Vladi Republike Hrvatske dostavilo Ministarstvo prostornoga uređenja, graditeljstva i državne imovine aktom, klasa: 023-01/23-01/229, urbroj: 531-01-24-07, od 12. veljače 2024.

II.

Zadužuje se Ministarstvo prostornoga uređenja, graditeljstva i državne imovine da o donošenju ove Odluke izvijesti nositelje provedbe Programa iz točke I. ove Odluke.

III.

Zadužuje se Ministarstvo prostornoga uređenja, graditeljstva i državne imovine da Program iz točke I. ove Odluke objavi na svojim mrežnim stranicama.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/24-04/71

Urbroj: 50301-05/14-24-2

Zagreb, 22. veljače 2024.

Predsjednik
 mr. sc. Andrej Plenković, v. r.
### NN 21/2024 (23.2.2024.), Odluka o primjeni poticajnih mjera na području Općine Bogdanovci

VLADA REPUBLIKE HRVATSKE

340

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11., 119/14., 93/16., 116/18. i 80/22.) i članka 24. Zakona o obnovi i razvoju Grada Vukovara (»Narodne novine«, br. 44/01., 90/05., 80/08., 38/09. i 148/13.), Vlada Republike Hrvatske je na sjednici održanoj 22. veljače 2024. donijela

ODLUKU

O PRIMJENI POTICAJNIH MJERA NA PODRUČJU OPĆINE BOGDANOVCI

I.

Poticajne mjere iz članka 23. Zakona o obnovi i razvoju Grada Vukovara primjenjuju se na području Općine Bogdanovci.

II.

Mjere iz točke I. ove Odluke ostvaruju se na temelju potvrđene ratne štete, utvrđene po Komisiji za popis i procjenu ratne štete Vukovarsko-srijemske županije.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/23-04/453
 Urbroj: 50301-05/27-24-6
 Zagreb, 22. veljače 2024.

Predsjednik
 mr. sc. Andrej Plenković, v. r.
### NN 21/2024 (23.2.2024.), Prosječna mjesečna isplaćena neto plaća i prosječna mjesečna bruto plaća po zaposlenom u pravnim osobama Republike Hrvatske za 2023.

DRŽAVNI ZAVOD ZA STATISTIKU

348

Državni zavod za statistiku objavljuje:

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2023.

Prosječna mjesečna isplaćena neto plaća po zaposlenome u pravnim osobama Republike Hrvatske za 2023. iznosila je 1148 eura.

PROSJEČNU MJESEČNU BRUTO PLAĆU
 PO ZAPOSLENOME U PRAVNIM OSOBAMA REPUBLIKE HRVATSKE ZA 2023.

Prosječna mjesečna bruto plaća po zaposlenome u pravnim osobama Republike Hrvatske za 2023. iznosila je 1584 eura.

Klasa: 953-03/22-01/3

Urbroj: 555-01-07-06-24-5

Zagreb, 20. veljače 2024.

Glavna ravnateljica
 Lidija Brković, v. r.
### NN 22/2024 (26.2.2024.), Uredba o visini dodatka za zvanja policijskih službenika

VLADA REPUBLIKE HRVATSKE

357

Na temelju članka 21. stavka 2. Zakona o plaćama u državnoj službi i javnim službama (»Narodne novine«, broj 155/23.), Vlada Repub­like Hrvatske je na sjednici održanoj 22. veljače 2024. donijela

UREDBU

O VISINI DODATKA ZA ZVANJA
 POLICIJSKIH SLUŽBENIKA

Članak 1.

Ovom Uredbom utvrđuje se visina dodatka za zvanja policijskih službenika.

Članak 2.

Visina dodatka za zvanja policijskih službenika iznosi:

|  |  |
| --- | --- |
| Policijsko zvanje | Visina dodatka |
| policajac | 4 % |
| viši policajac | 5 % |
| samostalni policajac | 6 % |
| policijski narednik | 7 % |
| viši policijski narednik | 8 % |
| samostalni policijski narednik | 9 % |
| policijski inspektor | 9,5 % |
| viši policijski inspektor | 10 % |
| samostalni policijski inspektor | 10,5 % |
| glavni policijski inspektor | 11 % |
| policijski savjetnik | 11,5 % |
| glavni policijski savjetnik | 12 % |

Članak 3.

Ova Uredba objavit će se u »Narodnim novinama«, a stupa na snagu 1. ožujka 2024.

Klasa: 022-03/24-03/18
 Urbroj: 50301-21/22-24-2
 Zagreb, 22. veljače 2024.

Predsjednik
 mr. sc. Andrej Plenković, v. r.
### NN 22/2024 (26.2.2024.), Uredba o vrijednosti koeficijenta osobnog čina za izračun plaće djelatne vojne osobe

VLADA REPUBLIKE HRVATSKE

358

Na temelju članka 137. stavka 8. Zakona o službi u Oružanim snagama Repub­like Hrvatske (»Narodne novine«, br. 73/13., 75/15., 50/16., 30/18., 125/19., 155/23., 158/23. i 14/24.), Vlada Repub­like Hrvatske je na sjednici održanoj 22. veljače 2024. donijela

UREDBU

O VRIJEDNOSTI KOEFICIJENTA OSOBNOG ČINA ZA IZRAČUN PLAĆE DJELATNE VOJNE OSOBE

Članak 1.

Ovom Uredbom utvrđuju se koeficijenti osobnog čina za izračun plaće djelatne vojne osobe i iznos uvećanja koeficijenata osobnog čina vojnog specijalista.

Članak 2.

Koeficijenti osobnog čina su:

|  |  |
| --- | --- |
| general zbora/admiral | 5,40 |
| general-pukovnik/viceadmiral | 5,15 |
| general-bojnik/kontraadmiral | 4,40 |
| brigadni general/komodor | 3,80 |
| brigadir/kapetan bojnog broda | 3,15 |
| pukovnik/kapetan fregate  – pukovnik vojni specijalist glazbene struke/  – kapetan fregate vojni specijalist glazbene struke | 2,70 |
| bojnik/kapetan korvete  bojnik vojni specijalist/kapetan korvete vojni specijalist | 2,50 |
| satnik/poručnik bojnog broda  – satnik vojni specijalist/poručnik bojnog broda vojni specijalist | 2,30 |
| natporučnik/poručnik fregate  – natporučnik vojni specijalist/poručnik fregate vojni specijalist | 2,25 |
| poručnik/poručnik korvete  – poručnik vojni specijalist/poručnik korvete vojni specijalist | 2,20 |
| časnički namjesnik | 2,30 |
| stožerni narednik/stožerni narednik vojni specijalist | 2,20 |
| nadnarednik/nadnarednik vojni specijalist | 2,10 |
| narednik/narednik vojni specijalist | 2,00 |
| desetnik/desetnik vojni specijalist | 1,95 |
| skupnik/skupnik vojni specijalist | 1,90 |
| razvodnik | 1,80 |
| pozornik | 1,75 |
| vojnik/mornar | 1,60. |

Članak 3.

Vojnom specijalistu iz članka 2. ove Uredbe koji sustavom promaknuća, u skladu sa Zakonom o službi u Oružanim snagama Repub­like Hrvatske, dostigne ustrojbeni čin radnog mjesta na koji je raspoređen ili dostigne maksimalni čin za vojnog specijalista propisan odredbama toga Zakona, vrijednost koeficijenta osobnog čina iz članka 2. ove Uredbe uvećava se svakih idućih pet godina provedenih na dužnosti vojnog specijalista za 5 %.

Uvećanje vrijednosti koeficijenta osobnog čina za vojne specijaliste iz stavka 1. ovoga članka odnosi se i na vojne specijaliste koji su to pravo na uvećanje stekli na dan stupanja na snagu ove Uredbe.

Članak 4.

Danom stupanja na snagu ove Uredbe prestaje važiti Uredba o vrijednosti koeficijenta osobnog čina za izračun plaće djelatne vojne osobe (»Narodne novine«, br. 46/08. i 25/13.).

Članak 5.

Ova Uredba objavit će se u »Narodnim novinama«, a stupa na snagu 1. ožujka 2024.

Klasa: 022-03/24-03/19
 Urbroj: 50301-29/23-24-2
 Zagreb, 22. veljače 2024.

Predsjednik
 mr. sc. Andrej Plenković, v. r.
### NN 22/2024 (26.2.2024.), Uredba o rasponima koeficijenata u platnim razredima u jedinstvenoj platnoj ljestvici u državnoj službi i javnim službama

VLADA REPUBLIKE HRVATSKE

352

Na temelju članka 26. stavka 3. Zakona o plaćama u državnoj službi i javnim službama (»Narodne novine«, broj 155/23.), Vlada Repub­like Hrvatske je na sjednici održanoj 22. veljače 2024. donijela

UREDBU

O RASPONIMA KOEFICIJENATA U PLATNIM RAZREDIMA U JEDINSTVENOJ PLATNOJ LJESTVICI U DRŽAVNOJ SLUŽBI I JAVNIM SLUŽBAMA

Predmet Uredbe

Članak 1.

Ovom Uredbom utvrđuju se rasponi koeficijenata u platnim razredima u jedinstvenoj platnoj ljestvici u državnoj službi i javnim službama.

Platna ljestvica

Članak 2.

(1) Platnu ljestvicu čini 16 platnih razreda.

(2) Koeficijenti za obračun plaće u platnoj ljestvici određuju se u rasponu od 1,00 do 8,00.

Rasponi koeficijenata u platnim razredima

Članak 3.

Rasponi koeficijenata u platnim razredima su:

|  |  |  |
| --- | --- | --- |
| Platni razred | Raspon koeficijenata | |
| 1. | 1,00 | 1,20 |
| 2. | 1,21 | 1,38 |
| 3. | 1,39 | 1,49 |
| 4. | 1,50 | 1,69 |
| 5. | 1,70 | 1,79 |
| 6. | 1,80 | 1,89 |
| 7. | 1,90 | 2,00 |
| 8. | 2,01 | 2,29 |
| 9. | 2,30 | 2,49 |
| 10. | 2,50 | 2,80 |
| 11. | 2,81 | 3,39 |
| 12. | 3,40 | 3,69 |
| 13. | 3,70 | 4,19 |
| 14. | 4,20 | 4,70 |
| 15. | 4,71 | 5,99 |
| 16. | 6,00 | 8,00 |

Koeficijenti za obračun plaće

Članak 4.

Nakon provedenog postupka vrednovanja i razvrstavanja radnih mjesta u platne razrede u skladu sa zakonom, posebnom uredbom utvrđuju se koeficijenti za obračun plaće radnih mjesta unutar raspona koeficijenata platnih razreda u koja su radna mjesta razvrstana.

Stupanje na snagu Uredbe

Članak 5.

Ova Uredba objavit će se u »Narodnim novinama«, a stupa na snagu 1. ožujka 2024.

Klasa: 022-03/24-03/24
 Urbroj: 50301-21/32-24-2
 Zagreb, 22. veljače 2024.

Predsjednik
 mr. sc. Andrej Plenković, v. r.
### NN 22/2024 (26.2.2024.), Uredba o dodacima za zvanja službenika pravosudne policije

VLADA REPUBLIKE HRVATSKE

356

Na temelju članka 21. stavka 3. Zakona o plaćama u državnoj službi i javnim službama (»Narodne novine«, broj 155/23.), Vlada Repub­like Hrvatske je na sjednici održanoj 22. veljače 2024. donijela

UREDBU

O DODACIMA ZA ZVANJA SLUŽBENIKA PRAVOSUDNE POLICIJE

Predmet Uredbe

Članak 1.

(1) Ovom Uredbom utvrđuje se visina dodatka za zvanja službenika pravosudne policije propisana sukladno zakonu kojim se uređuje osiguranje osoba, imovine i objekata u zatvorskom sustavu prilikom izvršavanja kazne zatvora i zakonu kojim se uređuje osiguranje osoba, imovine i objekata sudova.

(2) Pojmovi koji se koriste u ovoj Uredbi, a imaju rodno značenje odnose se jednako na muški i ženski rod.

Visina dodataka za zvanja službenika pravosudne policije

Članak 2.

Za zvanja službenika pravosudne policije utvrđuje se visina dodatka, i to:

|  |  |
| --- | --- |
| mlađi pravosudni policajac | 2 % |
| pravosudni policajac | 5 % |
| stariji pravosudni policajac | 8 % |
| narednik pravosudne policije | 10 % |
| nadzornik pravosudne policije | 6 % |
| viši nadzornik pravosudne policije | 8 % |
| samostalni nadzornik pravosudne policije | 2 % |
| glavni nadzornik pravosudne policije | 3 % |
| savjetnik pravosudne policije u zatvorskom sustavu | 4 % |

Način obračuna

Članak 3.

(1) Dodatak za zvanje službenika pravosudne policije obračunava se na osnovnu plaću uvećanu za dodatak za radni staž prema osobnom zvanju službenika pravosudne policije, bez obzira na koje je radno mjesto pravosudne policije raspoređen.

(2) Ako je službenik pravosudne policije raspoređen na radno mjesto za koje je uvjet funkcionalno zvanje, dodatak za funkcionalno zvanje obračunava se na osnovnu plaću uvećanu za dodatak za radni staž za vrijeme rasporeda na tom radnom mjestu.

Stupanje na snagu

Članak 4.

Ova Uredba objavit će se u »Narodnim novinama«, a stupa na snagu 1. ožujka 2024.

Klasa: 022-03/24-03/23

Urbroj: 50301-21/06-24-2

Zagreb, 22. veljače 2024.

Predsjednik
 mr. sc. Andrej Plenković, v. r.
### NN 22/2024 (26.2.2024.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

360

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Repub­like Hrvatske je na sjednici održanoj 26. veljače 2024. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23., 98/23., 105/23., 110/23., 116/23., 123/23., 132/23., 139/23., 144/23., 151/23., 1/24., 6/24., 11/24. i 17/24.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 11. ožujka 2024.

Članak 3.

Ova Uredba objavit će se u »Narodnim novinama«, a stupa na snagu 27. veljače 2024.

Klasa: 022-03/24-03/27
 Urbroj: 50301-05/16-24-2
 Zagreb, 26. veljače 2024.

Predsjednik
 mr. sc. Andrej Plenković, v. r.
### NN 23/2024 (28.2.2024.), Odluka o donošenju Dopuna Mreže telemedicinskih centara

Ministarstvo zdravstva

368

Na temelju članka 38. stavka 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23), na prijedlog Hrvatskog zavoda za hitnu medicinu, ministar zdravstva donosi

ODLUKU

O DONOŠENJU DOPUNA MREŽE TELEMEDICINSKIH CENTARA

I.

Donose se Dopune Mreže telemedicinskih centara (»Narodne novine«, br. 94/21. i 120/23.).

II.

Dopune Mreže iz točke I. ove Odluke nalaze se u privitku ove Odluke i čine njezin sastavni dio.

III.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/23-11/24
 Urbroj: 534-07-1-1/3-24-03

Zagreb, 13. veljače 2024.

Ministar
 izv. prof. dr. sc. Vili Beroš, dr. med., v. r.

DOPUNE MREŽE TELEMEDICINSKIH CENTARA

U Mreži telemedicinskih centara (»Narodne novine«, br. 94/21 i 120/23), u točki IV. u tablici iza rednog broja 149. dodaje se redni broj 150. koji glasi:

|  |  |  |  |
| --- | --- | --- | --- |
| Redni broj | Zdravstvena  ustanova | Adresa zdravstvene ustanove | Razina zdravstvene zaštite |
| 150. | Poliklinika za bolesti dišnog sustava | Prilaz baruna Filipovića 11, 10000 Zagreb | sekundarna |

U točki VII. u tablici iza rednog broja 6. dodaju se redni brojevi 7. – 10. koji glase:

|  |  |  |  |
| --- | --- | --- | --- |
| Redni broj | Zdravstvena  ustanova | Adresa zdravstvene ustanove | Razina zdravstvene zaštite |
| 7. | Teleradiološki centar Salha d.o.o. za radiologiju i telemedicinu | Naselje Viševica 6, 31000 Osijek | sekundarna |
| 8. | Poliklinika Sveti Ante d.o.o. | Zrinjevac 4, 31000 Osijek | sekundarna |
| 9. | Specijalna bolnica Primamed | Ulica Frana Folnegovića 6,  10000 Zagreb | sekundarna |
| 10. | Terra Medica d.o.o. za zdravstvenu djelatnost | Amfiteatarska 8, 52100 Pula | sekundarna |
### NN 23/2024 (28.2.2024.), Rješenje o razrješenju i imenovanju dijela članova Stožera civilne zaštite Republike Hrvatske

VLADA REPUBLIKE HRVATSKE

362

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 22. stavka 1. Zakona o sustavu civilne zaštite (»Narodne novine«, br. 82/15., 118/18., 31/20., 20/21. i 114/22.), Vlada Republike Hrvatske je na sjednici održanoj 22. veljače 2024. donijela

RJEŠENJE

O RAZRJEŠENJU I IMENOVANJU DIJELA ČLANOVA STOŽERA CIVILNE ZAŠTITE REPUBLIKE HRVATSKE

1. Razrješuju se dužnosti članovi Stožera civilne zaštite Republike Hrvatske:

– brigadni general IVAN TURKALJ, na koju je imenovan kao predstavnik Ministarstva obrane

– dr. sc. BRANKA IVANČAN-PICEK, na koju je imenovana kao predstavnica Državnog hidrometeorološkog zavoda

– JOSIP GRANIĆ, na koju je imenovan kao predstavnik Hrvatske gorske službe spašavanja.

2. Za članove Stožera civilne zaštite Republike Hrvatske imenuju se:

– brigadni general ŽELJKO LJUBAS, predstavnik Ministarstva obrane

– dr. sc. IVAN GÜTTLER, predstavnik Državnog hidrometeorološkog zavoda

– JOSIP BROZIČEVIĆ, predstavnik Hrvatske gorske službe spašavanja.

Klasa: 080-02/24-03/12

Urbroj: 50301-15/07-24-04

Zagreb, 22. veljače 2024.

Predsjednik
 mr. sc. Andrej Plenković, v. r.
### NN 23/2024 (28.2.2024.), Rješenje o imenovanju vršitelja dužnosti ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

365

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 39. stavka 3. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13., 152/14., 39/18. i 32/20.) i članka 44. stavka 3. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08., 127/19. i 151/22.), Vlada Republike Hrvatske je na sjednici održanoj 22. veljače 2024. donijela

RJEŠENJE

O IMENOVANJU VRŠITELJA DUŽNOSTI RAVNATELJA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se IVAN PRGOMET vršiteljem dužnosti ravnatelja Zavoda za vještačenje, profesionalnu rehabilitaciju i zapošljavanje osoba s invaliditetom, s danom 23. veljače 2024., do imenovanja ravnatelja na temelju provedenog javnog natječaja.

Klasa: UP/I 080-02/24-01/16

Urbroj: 50301-15/07-24-02

Zagreb, 22. veljače 2024.

Predsjednik
 mr. sc. Andrej Plenković, v. r.
### NN 23/2024 (28.2.2024.), Rješenje o razrješenju ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

364

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 39. stavka 3. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13., 152/14., 39/18. i 32/20.) i članka 32. stavka 1. podstavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14., 67/15., 28/18., 82/18. i 64/20.), Vlada Republike Hrvatske je na sjednici održanoj 22. veljače 2024. donijela

RJEŠENJE

O RAZRJEŠENJU RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Razrješuje se DAMIRA BENC dužnosti ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom, na osobni zahtjev.

Klasa: UP/I 080-02/24-02/11

Urbroj: 50301-15/07-24-02

Zagreb, 22. veljače 2024.

Predsjednik
 mr. sc. Andrej Plenković, v. r.
### NN 23/2024 (28.2.2024.), Rješenje o razrješenju i imenovanju člana Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

363

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj (»Narodne novine – Međunarodni ugovori«, broj 8/95.), Vlada Republike Hrvatske je na sjednici održanoj 22. veljače 2024. donijela

RJEŠENJE

O RAZRJEŠENJU I IMENOVANJU ČLANA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

1. Razrješuje se ŠANDOR JAKAB dužnosti člana Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

2. Imenuje se OLIVER MATIJEVIĆ članom Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

Klasa: 080-02/24-03/15

Urbroj: 50301-15/07-24-02

Zagreb, 22. veljače 2024.

Predsjednik
 mr. sc. Andrej Plenković, v. r.
### NN 23/2024 (28.2.2024.), Rješenje o razrješenju i imenovanju članice Upravnog vijeća Hrvatskoga zavoda za socijalni rad

Vlada Republike Hrvatske

361

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 180. stavka 2. Zakona o socijalnoj skrbi (»Narodne novine«, br. 18/22., 46/22., 119/22., 71/23. i 156/23.), Vlada Republike Hrvatske je na sjednici održanoj 22. veljače 2024. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA HRVATSKOGA ZAVODA ZA SOCIJALNI RAD

1. Razrješuje se MARIJA BARILIĆ dužnosti članice Upravnog vijeća Hrvatskoga zavoda za socijalni rad, na koju je imenovana na prijedlog ministra rada, mirovinskoga sustava, obitelji i socijalne politike, na osobni zahtjev.

2. Imenuje se TATJANA KATKIĆ STANIĆ članicom Upravnog vijeća Hrvatskoga zavoda za socijalni rad, na prijedlog ministra rada, mirovinskoga sustava, obitelji i socijalne politike.

Klasa: 080-02/24-03/14

Urbroj: 50301-15/07-24-02

Zagreb, 22. veljače 2024.

Predsjednik
 mr. sc. Andrej Plenković, v. r.
### NN 23/2024 (28.2.2024.), Rješenje kojim se klinika za neurologiju Kliničkog bolničkog centra Zagreb određuje »Referentnim centrom Ministarstva zdravstva za migrenu«

MINISTARSTVO ZDRAVSTVA

369

Ministarstvo zdravstva, OIB: 88362248492 na temelju članka 143. stavaka 2. i 9. Zakona o zdravstvenoj zaštiti (»Narodne novine« br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 22. studenoga 2023., donosi

RJEŠENJE

1. Određuje se Klinika za neurologiju Kliničkog bolničkog centra Zagreb »Referentnim centrom Ministarstva zdravstva za migrenu«.

2. Naziv »Referentni centar Ministarstva zdravstva za migrenu« dodjeljuje se na vrijeme od pet godina.

Klasa: UP/I-510-01/23-01/05

Urbroj: 534-07-2-2/4-24-11

Zagreb, 5. siječnja 2024.

Ministar
 izv. prof. dr. sc. Vili Beroš, dr. med., v. r.
### NN 24/2024 (29.2.2024.), Odluka o proglašenju »Dana crvenih haljina – nacionalnog dana borbe protiv moždanog udara u žena«

HRVATSKI SABOR

380

Na temelju članka 81. Ustava Republike Hrvatske, Hrvatski sabor na sjednici 28. veljače 2024. donio je

ODLUKU

O PROGLAŠENJU »DANA CRVENIH HALJINA – NACIONALNOG DANA BORBE PROTIV MOŽDANOG UDARA U ŽENA«

I.

Prvi petak u veljači proglašava se »Danom crvenih haljina – nacionalnim danom borbe protiv moždanog udara u žena«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 990-01/23-01/5

Zagreb, 28. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2024 (29.2.2024.), Odluka o imenovanju članova Vijeća za zaštitu tržišnog natjecanja

HRVATSKI SABOR

377

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09., 80/13. i 41/21.) Hrvatski sabor na sjednici 28. veljače 2024. donio je

ODLUKU

O IMENOVANJU ČLANOVA VIJEĆA ZA ZAŠTITU TRŽIŠNOG NATJECANJA

I.

Za članove Vijeća za zaštitu tržišnog natjecanja imenuju se:

− DENIS MATIĆ

− mr. sc. BRANIMIRA KOVAČEVIĆ

− HRVOJE ŠEREMET.

II.

Imenuje se SANDRA MIKINAC članicom Vijeća za zaštitu tržišnog natjecanja s danom 2. ožujka 2024.

Klasa: 021-04/24-07/12

Zagreb, 28. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2024 (29.2.2024.), Odluka o razrješenju članova Vijeća za zaštitu tržišnog natjecanja

HRVATSKI SABOR

376

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09., 80/13. i 41/21.) Hrvatski sabor na sjednici 28. veljače 2024. donio je

ODLUKU

O RAZRJEŠENJU ČLANOVA VIJEĆA ZA ZAŠTITU TRŽIŠNOG NATJECANJA

I.

Razrješuju se dužnosti članovi Vijeća za zaštitu tržišnog natjecanja s danom 25. siječnja 2024., zbog isteka mandata:

− DENIS MATIĆ

− mr. sc. LJILJANA PAVLIC.

II.

Razrješuje se VESNA PATRLJ dužnosti članice Vijeća za zaštitu tržišnog natjecanja s danom 1. ožujka 2024., zbog isteka mandata.

Klasa: 021-04/24-07/12

Zagreb, 28. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2024 (29.2.2024.), Odluka o imenovanju ravnatelja i zamjenika ravnatelja Agencije za zaštitu osobnih podataka

HRVATSKI SABOR

379

Na temelju članka 81. Ustava Republike Hrvatske i članka 7. stavka 3. Zakona o provedbi Opće uredbe o zaštiti podataka (»Narodne novine«, br. 42/18.) Hrvatski sabor na sjednici 28. veljače 2024. donio je

ODLUKU

O IMENOVANJU RAVNATELJA I ZAMJENIKA RAVNATELJA AGENCIJE ZA ZAŠTITU OSOBNIH PODATAKA

I.

Imenuje se ZDRAVKO VUKIĆ ravnateljem Agencije za zaštitu osobnih podataka.

II.

Imenuje se IGOR VULJE zamjenikom ravnatelja Agencije za zaštitu osobnih podataka.

Klasa: 021-04/24-07/9

Zagreb, 28. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2024 (29.2.2024.), Odluka o razrješenju ravnatelja i zamjenika ravnatelja Agencije za zaštitu osobnih podataka

HRVATSKI SABOR

378

Na temelju članka 81. Ustava Republike Hrvatske i članka 7. stavka 3. Zakona o provedbi Opće uredbe o zaštiti podataka (»Narodne novine«, br. 42/18.) Hrvatski sabor na sjednici 28. veljače 2024. donio je

ODLUKU

O RAZRJEŠENJU RAVNATELJA I ZAMJENIKA RAVNATELJA AGENCIJE ZA ZAŠTITU OSOBNIH PODATAKA

I.

Razrješuje se ZDRAVKO VUKIĆ dužnosti ravnatelja Agencije za zaštitu osobnih podataka s danom 18. svibnja 2024., zbog isteka mandata.

II.

Razrješuje se IGOR VULJE dužnosti zamjenika ravnatelja Agencije za zaštitu osobnih podataka s danom 18. svibnja 2024., zbog isteka mandata.

Klasa: 021-04/24-07/9

Zagreb, 28. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2024 (29.2.2024.), Odluka o imenovanju predsjednika i članova odbora »Nagrade Vladimir Nazor« i prestanku mandata predsjednika i članova odbora »Nagrade Vladimir Nazor«

HRVATSKI SABOR

375

Na temelju članka 81. Ustava Republike Hrvatske i članka 6. Zakona o »Nagradi Vladimir Nazor« (»Narodne novine«, br. 27/91.) Hrvatski sabor na sjednici 28. veljače 2024. donio je

ODLUKU

O IMENOVANJU PREDSJEDNIKA I ČLANOVA ODBORA »NAGRADE VLADIMIR NAZOR« I PRESTANKU MANDATA PREDSJEDNIKA I ČLANOVA ODBORA »NAGRADE VLADIMIR NAZOR«

I.

Za predsjednika Odbora »Nagrade Vladimir Nazor« imenuje se akademik ZVONKO KUSIĆ.

II.

Za članove Odbora »Nagrade Vladimir Nazor« imenuju se:

‒ BRANKA CVITKOVIĆ

‒ prof. dr. sc. HELENA SABLIĆ TOMIĆ

‒ akademik FRANO PARAĆ

‒ dr. sc. BRUNO KRAGIĆ

‒ dr. art. NEVENKA ARBANAS

‒ doc. dr. art. IVANA BAKAL

‒ VALENTINA TURCU

‒ MAJA FURLAN ZIMMERMANN.

III.

Predsjedniku Odbora »Nagrade Vladimir Nazor« akademiku Zvonku Kusiću i članovima Odbora »Nagrade Vladimir Nazor« Branki Cvitković, prof. dr. sc. Heleni Sablić Tomić, akademiku Frani Paraću, Branku Schmidtu, prof. art. Tomislavu Buntaku, doc. dr. art. Ivani Bakal, Valentini Turcu i Maji Furlan Zimmermann, koji su imenovani Odlukom o imenovanju predsjednika i članova Odbora »Nagrade Vladimir Nazor« i prestanku mandata predsjednika i članova Odbora »Nagrade Vladimir Nazor« (»Narodne novine«, br. 16/22.) te Odlukom o razrješenju člana i imenovanju članice Odbora »Nagrade Vladimir Nazor« (»Narodne novine«, br. 38/23.), mandat za obnašanje dužnosti na koju su imenovani prestaje 11. ožujka 2024.

IV.

Ova Odluka objavit će se u »Narodnim novinama«, a stupa na snagu 11. ožujka 2024.

Klasa: 021-04/24-07/5

Zagreb, 28. veljače 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2024 (29.2.2024.), Odluka o izmjeni i dopuni Odluke o naknadi za obnovljive izvore energije i visokoučinkovitu kogeneraciju

Vlada Republike Hrvatske

381

Na temelju članka 48. stavka 3. Zakona o obnovljivim izvorima energije i visokoučinkovitoj kogeneraciji (»Narodne novine«, br. 138/21. i 83/23.), Vlada Republike Hrvatske je na sjednici održanoj 29. veljače 2024. donijela

ODLUKU

O IZMJENI I DOPUNI ODLUKE O NAKNADI ZA OBNOVLJIVE IZVORE ENERGIJE I VISOKOUČINKOVITU KOGENERACIJU

I.

U Odluci o naknadi za obnovljive izvore energije i visokoučinkovitu kogeneraciju (»Narodne novine«, broj 31/23.), u točki I. iza stavka 1. dodaje se stavak 2. koji glasi:

»Ovom Odlukom određuje se visina naknade za obnovljive izvore energije i visokoučinkovitu kogeneraciju za krajnje kupce električne energije koji sukladno uredbi kojom se uređuju kriteriji za plaćanje umanjene naknade za obnovljive izvore energije i visoko­učinkovitu kogeneraciju imaju pravo na umanjenu naknadu, u skladu sa Smjernicama o državnim potporama za klimu, zaštitu okoliša i energiju za 2022. (SL C 80, 18. 2. 2022.) i Odlukom Europske komisije broj SA.102294 (2022/N), od 31. siječnja 2023.«.

II.

Točka III. mijenja se i glasi:

»Visina naknade za obnovljive izvore energije i visokoučinkovitu kogeneraciju iznosi 0,013239 EUR/kWh za sve krajnje kupce električne energije.

Iznimno od stavka 1. ove točke visina naknade za obnovljive izvore energije i visokoučinkovitu kogeneraciju za krajnje kupce električne energije koji sukladno uredbi kojom se uređuju kriteriji za plaćanje umanjene naknade za obnovljive izvore energije i visokoučinkovitu kogeneraciju imaju pravo na umanjenu naknadu, iznosi:

|  |  |  |
| --- | --- | --- |
| Razred električnog intenziteta | Raspon električnog  intenziteta | Iznos visine  naknade |
| R1 | od 5 % do uključivo 10 % | 0,007943 EUR/kWh |
| R2 | veći od 10 % do uključivo 20 % | 0,005296 EUR/kWh |
| R3 | veći od 20 % | 0,003310 EUR/kWh |

Iznimno od stavka 1. ove točke, visina naknade za obnovljive izvore energije i visokoučinkovitu kogeneraciju za krajnje kupce električne energije koji sukladno uredbi kojom se uređuju kriteriji za plaćanje umanjene naknade za obnovljive izvore energije i visoko­učinkovitu kogeneraciju imaju pravo na umanjenje visine naknade za obnovljive izvore energije i visokoučinkovitu kogeneraciju sukladno prijelaznim pravilima za umanjenje visine naknade za obnovljive izvore energije i visokoučinkovitu kogeneraciju, iznosi:

|  |  |  |  |
| --- | --- | --- | --- |
| Razred električnog intenziteta | Iznos visine naknade po godinama | | |
| 2024. – 2026. | 2027. | 2028. |
| R1 | 0,010591 EUR/kWh | 0,011915 EUR/kWh | 0,013239 EUR/kWh |
| R2 | 0,007943 EUR/kWh | 0,010591 EUR/kWh | 0,013239 EUR/kWh |
| R3 | 0,005296 EUR/kWh | 0,009267 EUR/kWh | 0,013239 EUR/kWh |

U naknadu za obnovljive izvore energije i visokoučinkovitu kogeneraciju iz stavaka 1., 2. i 3. ove točke nije uključen porez na dodanu vrijednost.«.

III.

Ova Odluka objavit će se u »Narodnim novinama«, a stupa na snagu 1. ožujka 2024.

Klasa: 022-03/24-04/87

Urbroj: 50301-05/31-24-2

Zagreb, 29. veljače 2024.

Predsjednik
 mr. sc. Andrej Plenković, v. r.
### NN 25/2024 (1.3.2024.), Ispravak Statuta Turističke zajednice Zadarske županije

TURISTIČKA ZAJEDNICA ZADARSKE ŽUPANIJE

396

Ministarstvo turizma i sporta je uvidom u Upisnik turističkih zajednica i rješenje o upisu utvrdilo da je u Statutu Turističke zajednice Zadarske županije krivo naveden upisni broj turističke zajednice te Klasa i Urbroj rješenja o upisu u Upisnik. Temeljem utvrđenog daje se

ISPRAVAK STATUTA

TURISTIČKE ZAJEDNICE
 ZADARSKE ŽUPANIJE

U članku 2. umjesto »pod upisnim brojem 124, klasa: 334-03/94-03/159, urbroj: 529-02/95-0002, od 5. travnja 1995. godine.« treba stajati »pod upisnim brojem 126, klasa: UP/I-334-03/10-02/240, urbroj: 529-05-12-3 od dana 21. svibnja 2012. godine tako da ispravljeni tekst glasi:

Turistička zajednica Zadarske županije pravni je slijednik Turističke zajednice Zadarske županije upisane u Upisnik turističkih zajednica koji vodi Ministarstvo turizma, pod upisnim brojem 126, klasa: UP/I-334-03/10-02/240, urbroj: 529-05-12-3 od dana 21. svibnja 2012. godine.

U članku 5. stavak 3. briše se »turističkog ureda« tako da ispravljeni tekst glasi:

O načinu korištenja znaka odlučuje direktor.

Zadar, 22. veljače 2024.

Predsjednik
 Božidar Longin, dipl. ing., v. r.
### NN 25/2024 (1.3.2024.), Odluka o aktualnoj vrijednosti mirovine od 1. siječnja 2024.

Hrvatski zavod za mirovinsko osiguranje

390

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 3. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2024., donosi

ODLUKU

O AKTUALNOJ VRIJEDNOSTI MIROVINE
 OD 1. SIJEČNJA 2024.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. siječnja 2024. iznosi 12,26 EUR.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2024.

Klasa: 041-01/24-02/1
 Urbroj: 341-99-01/01-24-4
 Zagreb, 28. veljače 2024.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 25/2024 (1.3.2024.), Odluka o najnižoj mirovini za jednu godinu mirovinskog staža od 1. siječnja 2024.

HRVATSKI ZAVOD ZA MIROVINSKO OSIGURANJE

391

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 8. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2024., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SIJEČNJA 2024.

Članak 1.

Najniža mirovina za jednu godinu mirovinskog staža od 1. siječnja 2024. iznosi 12,64 EUR.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2024.

Klasa: 041-01/24-02/1

Urbroj: 341-99-01/01-24-5

Zagreb, 28. veljače 2024.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 25/2024 (1.3.2024.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. siječnja 2024.

HRVATSKI ZAVOD ZA MIROVINSKO OSIGURANJE

392

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 22. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2024., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SIJEČNJA 2024.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. siječnja 2024. iznosi 280,96 EUR.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 31. prosinca 2023. usklađuju se od 1. siječnja 2024. za 4,19 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2024.

Klasa: 041-01/24-02/1

Urbroj: 341-99-01/01-24-6

Zagreb, 28. veljače 2024.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 25/2024 (1.3.2024.), Odluka o visini najniže mirovine hrvatskom branitelju iz Domovinskog rata za godinu 2024.

HRVATSKI ZAVOD ZA MIROVINSKO OSIGURANJE

393

Na temelju članka 49. stavka 5. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17, 98/19, 84/21 i 156/23 – u daljnjem tekstu: ZOHBDR) i članaka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2024., donosi

ODLUKU

O VISINI NAJNIŽE MIROVINE HRVATSKOM BRANITELJU IZ DOMOVINSKOG RATA ZA GODINU 2024.

Članak 1.

Najniža mirovina hrvatskog branitelja iz Domovinskog rata određuje se od 1. siječnja 2024. u svoti od 339,54 EUR mjesečno.

Članak 2.

Hrvatskom branitelju iz Domovinskog rata, korisniku prijevremene starosne mirovine, starosne mirovine za dugogodišnjeg osiguranika, starosne ili invalidske mirovine, kao i korisniku obiteljske mirovine nakon smrti hrvatskog branitelja iz Domovinskog rata koji ispunjava uvjete za ostvarivanje prava na mirovinu prema ZOHBDR-u ili Zakonu o mirovinskom osiguranju, a mirovina mu je manja od najniže mirovine, određuje se najniža mirovina u svoti od 339,54 EUR i povećava prema članku 4. ove Odluke, ako ispunjava uvjet iz članka 49. stavka 4. ZOHBDR-a.

Članak 3.

Hrvatskom branitelju iz Domovinskog rata, koji je navršio životnu dob iz članka 26. ZOHBDR-a, a ne ispunjava uvjete mirovinskog staža za starosnu mirovinu prema ZOHBDR-u ni prema Zakonu o mirovinskom osiguranju te nije stekao uvjete za neku drugu mirovinu u sustavu obveznog mirovinskog osiguranja generacijske solidarnosti ili je korisnik obiteljske mirovine prema Zakonu o mirovinskom osiguranju odnosno općem propisu o mirovinskom osiguranju koji je prethodio tom propisu, pripada pravo na mirovinu u visini najniže mirovine, koja od 1. siječnja 2024. iznosi 339,54 EUR mjesečno, ako ispunjava uvjet iz članka 49. stavka 4. ZOHBDR-a.

Članak 4.

Najniža mirovina iz članka 1. ove Odluke korisnicima iz članka 2. i 3. ove Odluke povećava se za 0,015 % od utvrđene proračunske osnovice određene propisom kojim se utvrđuje izvršavanje državnog proračuna Republike Hrvatske odnosno za 0,0662 EUR za svaki dan sudjelovanja u obrani suvereniteta Republike Hrvatske u borbenom sektoru, uz primjenu odgovarajućeg mirovinskog i polaznog faktora prema kojemu je mirovina određena, odnosno za starosnu i prijevremenu starosnu mirovinu primjenom mirovinskog i polaznog faktora iz članaka 50. i 51. ZOHBDR-a.

Članak 5.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2024.

Klasa: 041-01/24-02/1

Urbroj: 341-99-01/01-24-7

Zagreb, 28. veljače 2024.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 25/2024 (1.3.2024.), Odluka o osnovicama za utvrđivanje vrijednosnog boda prema osobnom činu, ustrojbenom mjestu odnosno zvanju hrvatskog branitelja iz Domovinskog rata za godinu 2023.

HRVATSKI ZAVOD ZA MIROVINSKO OSIGURANJE

394

Na temelju članka 34. stavka 3. Zakona o hrvatskim braniteljima iz Domovinskog rata i članovima njihovih obitelji (»Narodne novine«, br. 121/17, 98/19, 84/21 i 156/23) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj
 28. veljače 2024., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU ODNOSNO ZVANJU HRVATSKOG BRANITELJA IZ DOMOVINSKOG RATA ZA GODINU 2023.

Članak 1.

Za hrvatske ratne vojne invalide iz Domovinskog rata (u daljnjem tekstu: HRVI iz Domovinskog rata) utvrđuje se vrijednosni bod za određivanje invalidske mirovine iz članka 31. Zakona o hrvatskim braniteljima iz Domovinskog rata i članovima njihovih obitelji na temelju pripadajuće osnovice prema osobnom činu, ustrojbenom mjestu odnosno zvanju, utvrđene ovom Odlukom.

Članak 2.

Za HRVI iz Domovinskog rata, radi izračuna invalidske mirovine prema osobnom činu, ustrojbenom mjestu odnosno zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice EUR |
| Vojnik | 18.708,49 |
| Pozornik | 19.880,04 |
| Razvodnik (zastavnik HRM) | 21.282,21 |
| Skupnik | 18.913,94 |
| Zapovjednik desetine | 22.461,87 |
| Zapovjednik voda | 23.853,37 |
| Zapovjednik satnije | 28.625,07 |
| Zamjenik zapovjednika bojne | 31.408,72 |
| Zapovjednik bojne | 34.588,57 |
| Zamjenik zapovjednika brigade | 37.768,21 |
| Zapovjednik brigade | 37.768,21 |
| Desetnik | 21.638,34 |
| Vodnik | 23.192,89 |
| Stožerni vodnik | 23.351,88 |
| Narednik | 23.351,88 |
| Nadnarednik | 23.484,88 |
| Stožerni narednik | 24.249,79 |
| Časnički namjesnik | 27.048,57 |
| Zastavnik | 23.016,42 |
| Poručnik (poručnik korvete) | 23.853,37 |
| Natporučnik (poručnik fregate) | 25.841,41 |
| Satnik (poručnik bojnog broda) | 28.627,14 |
| Bojnik (kapetan korvete) | 31.408,72 |
| Pukovnik (kapetan fregate) | 34.588,57 |
| Brigadir (kapetan bojnog broda) | 37.768,21 |
| Stožerni brigadir (komodor) | 40.947,85 |
| Brigadni general (komodor) | 40.947,85 |
| Zapovjednik zbornog mjesta | 34.588,57 |
| Zapovjednik zbornog područja | 44.131,32 |
| General bojnik (kontraadmiral) | 44.131,32 |
| General pukovnik (viceadmiral) | 45.323,34 |
| General zbora (admiral) | 46.515,36 |
| Zapovjednik obrane grada | 34.588,57 |
| Stožerni general (stožerni admiral) | 47.707,38 |

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2024.

Klasa: 041-01/24-02/1

Urbroj: 341-99-01/01-24-8

Zagreb, 28. veljače 2024.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 25/2024 (1.3.2024.), Odluka o faktoru osnovne mirovine od 1. siječnja 2024.

HRVATSKI ZAVOD ZA MIROVINSKO OSIGURANJE

395

Na temelju članka 93. stavka 4. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18, 102/19, 84/21 i 119/22) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 28. veljače 2024., donosi

ODLUKU

O FAKTORU OSNOVNE MIROVINE OD
 1. SIJEČNJA 2024.

Članak 1.

Faktor osnovne mirovine od 1. siječnja 2024. iznosi 0,75.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2024.

Klasa: 041-01/24-02/1

Urbroj: 341-99-01/01-24-9

Zagreb, 28. veljače 2024.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.